cyanic-selkie/wikianc huggingface dataset:
Skulte (Skultes pagasts)
Skulte ir apdzīvota vieta Limbažu novada Skultes pagastā. Izvietojusies Aģes upes krastā pie autoceļa A1 2,5 km no Rīgas līča piekrastes, 3 km no pagasta centra Mandegām, 37 km no novada centra Limbažiem un 53 km no Rīgas. Skultē ir pirmsskolas izglītības iestāde, pasta nodaļa, luterāņu baznīca, kapsēta. Austrumos no ciema atrodas Rīgas—Skultes dzelzceļa līnijas galastacija (Skultes stacija). Tradicionāls un populārs ir ikgadējais maija pēdējā sestdienā rīkotais aktiera Edgara Liepiņa atceres pasākums «Tiksimies kādreiz maijā!»
Vēsture
Skulte ir sena apdzīvota vieta pie lielceļa, kas veda no Rīgas uz Igauniju. Senais novada nosaukums Ademinde cēlies no lībiešu vārda adia — ‘mala’ un vācu Münde — ‘grīva’; ‘pie Aģes grīvas’. Skulte par lielāku apdzīvoto vietu izveidojusies 1930. gados pēc apbūves gabalu iedalīšanas bijušās Skultes muižas (Adiamünde) teritorijā. 1933. gadā Skultei tika piešķirts biezi apdzīvotas vietas (ciema) statuss. Latvijas PSR laikā starp dzelzceļu un pagasta robežu abpus Aģes upei izveidojās vairākas vasarnīcu un mazdārziņu kolonijas (ciemi), kas vēlāk administratīvi iekļauti Skultes ciema teritorijā. Vasarnīcu ciemi: VEF-Skulte, Universitāte, Kaija, Diāna, Mežvīns, Alfa, Nākotne, Saule, Koklītes.
Kapliča
Skultes kapu kapliča ir vietējas nozīmes arhitektūras piemineklis.
Iedzīvotāju skaita izmaiņas
Esošajās robežās, pēc CSB datiem.
Sporta Avīze
"Sporta Avīze" ir Latvijā izdots preses izdevums. Kopš 2014. gada sākuma tiek izdota vienu reizi mēnesī. Žurnāls sastāv no trīs lieliem tematiskajiem blokiem: komentāri un sporta notikumu analīze; intervijas ar sportistiem un stāsti no viņu profesionālās ikdienas aizkulisēm; praktisko sporta padomu sadaļa gan iesācējiem, gan amatieriem.
Filipa Azevedu
Filipa Azevedu (pt; dzimusi Portu, Portugālē) ir portugāļu dziedātāja.
Viņa pārstāvēja Portugāli 2010. gada Eirovīzijā, kas norisinājās Oslo, Norvēģijā, ar dziesmu "Há dias assim". Savā pusfinālā viņa ieņēma 4. vietu, kas ļāva kvalificēties finālam. Finālā tika ieņemta 18. vieta.
Inženierceltniecība
Inženierceltniecība ir inženierijas lauks, kurš nodarbojas ar fiksētu struktūru vai infrastruktūras objektu plānošanu, konstruēšanu un uzturēšanu, kuras ir saistītas ar zemi, ūdeni vai civilizāciju un tās procesiem. Pārsvarā inženierceltniecība mūsdienās nodarbojas ar ceļu būvi, ūdens apgādi, kanalizācijām, plūdu kontroli un noslogojumu. Būtībā inženierceltniecība ir profesija, kas padara pasauli par labāku vietu apdzīvošanai.
Inženierceltniecība ir plašākā no inženierijas jomām. Būtībā, inženierija reiz sadalījās divās jomās — militārajā inženierija un civilajā inženierijā. Inženierceltniecība joprojām ir nozare, kura apkopo daudzas un dažādas specialitātes zem viena jumta.
Vispārīgā inženierceltniecība
Vispārīgā inženierceltniecība ir jomā, kurā nodarbojas ar fiksētu projektu mijiedarbību ar plašāku pasauli. Vispārīgie inženieri celtnieki strādā tuvi ar pētniekiem un specializētiem inženieriem celtniekiem, lai piemērotu un pasniegtu fiksēto projektu tās dotajā vietā, sabiedrībā un zemē, ūdens apgādes sistēma, kanalizēcijas sistēmā, zemes sadalē utt.
Būvinženierija
Būvinženierija nodarbojas galvenokārt ar tiltu, ēku, naftas platformu un citu objektu projektēšanu un analīzi. Tas sevī iekļauj izturības un spēku aprēķināšanu dotajā struktūrā. Tomēr šīs nozares speciālisti arī strādā ne tik tipiskās būvinženierijas jomās kā lidmašīnu projektēšana, kosmosa kuģu un pat biomedicīnisko iekārtu projektēšanā.
Ģeotehniskā inženierija
Ģeotehniskās inženierijas galvenā pētniecības tēma ir saistīta ar gruntss īpašībām, grunts daļiņu mehāniku, grunts kompresiju, nogāzēm, sintētisku materiālu izmantošanu grunts struktūrās, grunts dinamiku, grunts-celtnes mijiedarbību u.c. Ģeotehniskās inženierijas nozīmi ir grūti nenovērtēt: celtnei jābūt būvētai uz tai atbilstošu zemi.
Transporta inženierija
Transporta inženierija galvenokārt nodarbojas motorizētu transporta sistēmu plānošanu un veidošanu. Tas sevī iekļauj tādas lietas, kā rindas teoriju, satiksmes plūsmas plānošanu, ceļu ģeometrisko dizainu un braucēju uzvedības modeļu veidošanu. Noslodzes operāciju simulēšana ir veikta ar satiksmes un braukšanas algoritmiem, kas var būt ļoti sarežģītas skaitļošanas problēmas. Citas, specifiskākas transporta inženierijas nozares vairāk koncentrējas uz dzelzceļu sistēmām, ostām un lidostām.
Vides inženierija
Galvenokārt nodarbojas ar dažādu bioloģisku, ķīmisku, termisku atkritumu pārstrādi un noglabāšanu, ūdens un gaisa attīrīšanu un citiem ekoloģiskiem jautājumiem.
Materiālu zinātne
Šī nozare ir inženierijas nozare, kuras ietvaros nodarbojas ar materiālu pētīšanu ar iespējamu inženierijas izmantojumu. Pārsvarā inženierceltniecībā šī nozare pēta betonu un metālus.
Kilometri stundā
Kilometri stundā, saīsinājums km/h, ir ātruma mērvienība. Objekts, kas pārvietojas ar ātrumu 1 km/h, vienas stundas laikā veiks vienu kilometru. Šo mērvienību parasti lieto praktiskajā dzīvē, lai aprakstītu objektu pārvietošanās ātrumus apkārtējā vidē. Piemēram, ceļa zīmēs transportlīdzekļu atļautos ātrumus norāda kilometros stundā.
.la
.la ir augšējā līmeņa domēns (ccTLD), kura paredzētais lietojums ir saistīts ar Laosu, bet reālais lietojums ir vairāk saistīts ar Losandželosu. Domēns izveidots 1996. gadā. Domēna sponsors ir Lao National Internet Committee (LANIC), bet domēnu reģistrēšanu nodrošina LA Names Corporation, kuras galvenā mītne atrodas Gērnsijā.
Kilometri stundā
SI ātruma mērvienība ir metri sekundē (m/s). Pārrēķinam no km/h uz m/s: 3,6 km/h ≡ 1 m/s.
Jans Komenskis
Jans Amoss Komenskis (cs), arī Komēnijs (la, de; dzimis, miris ) bija Morāvijā dzimis pedagogs un rakstnieks. Tiek uzskatīts par mūsdienu pedagoģijas zinātnes pamatlicēju. Būdams protestants - Bohēmijas brāļu bīskaps, kontrreformācijas laikā bija spiests emigrēt un mūža atlikušo daļu dzīvoja dažādās Eiropas valstīs.
Dzīvesgājums
Ir trīs Morāvijas vietas, kas pretendē uz Jana Komenska dzimtās vietas nosaukumu - Komņa (Komňa), Nivnice (Nivnice) un Uherski Broda (Uherský Brod). Mācījies Pršerovā, Herbornā un Heidelbergā.
24 gadu vecumā kļuva par mācītāju un, sākoties kontrreformācijai, devās trimdā. 1628. gadā apmetās Lešno, Polijā un tur vadīja brāļu draudžu ģimnāziju. Vēlāk dzīvoja Zviedrijā karalienes Kristīnes un viņas kanclera Aksela Oksenšjernas aizbildniecībā. No 1642. līdz 1648. gadam dzīvoja Elbingā, Karaļa Prūsijā, pēc tam - Anglijā. Transilvānijas prinča Ģerģa Rākoci atraitne uzaicināja Komenski uz Ungāriju, kur Šārošpatakā viņš nodibināja un vadīja skolu. Šeit viņš sarakstīja dažus savus nozīmīgākos darbus.
Vēlāk atgriezās Lešno. Otrā Ziemeļu kara laikā deklarēja atbalstu zviedriem, tāpēc 1656. gadā poļu nemiernieki nodedzināja Komenska skolu, spiestuvi un arhīvu. Pats Komenskis pārcēlās uz Amsterdamu, kur 1670. gadā mira. Neskaidru iemeslu dēļ apglabāts Nārdenā.
XIX gadsimtā, čehu nacionālās atmodas laikā, Komenskis kļuva par vienu no čehu tautas simboliem. 28. marts, Komenska dzimšanas diena, Čehijā un Slovākijā tiek atzīmēta kā Skolotāju diena. UNESCO nodibinājis prestižo Komenska medaļu, kuru piešķir par izciliem sasniegumiem pedagoģijā. 1919. gadā dibinātā Komenska universitāte Bratislavā ir pirmā universitāte ar mācībām slovāku valodā. Komenska vārdā nosaukta Eiropas Komisijas izglītības programma Comenius.
Darbi
1992. gadā izdevniecība "Zvaigzne" publicējusi J. Komenska darbu "Lielā didaktika".
Boriss Bogdaškins
Boriss Bogdaškins (dzimis, Rīgā) ir Latvijas futbolists, spēlē pussarga pozīcijā. Pašlaik (2022) Bogdaškins ir bez kluba.
Sasniegumi
Jelgava
Riga
Ģoko Taneski
Ģoko Taneski (mk; dzimis Ohridā, Dienvidslāvijā) ir maķedoniešu popmūziķis. Ir izdevis vienu studijas albumu.
Viņš pārstāvēja Maķedoniju 2010. gada Eirovīzijā, kas norisinājās Oslo, Norvēģijā, ar dziesmu "Jas ja imam silata". Savā pusfinālā viņš ieņēma 15. vietu, kas neļāva kvalificēties finālam.
Slēgtais kods
Izmantojot slēgtā koda pieeju, programmatūras kods nav pieejams sabiedrībai. Slēgtā koda programmatūra kā produkts tiek radīts un uzturēts ar tās izstrādātāju komandas iesaisti kāda uzņēmuma vai organizācijas iekšienē, tirgū šis produkts nonāk sakompilētā stāvoklī (tā ir gatava darbam, bet lietotājs nevar ieskatīties programmatūras “iekšienē”). Pazīstamākie slēgtā koda programmatūras piemēri ir Microsoft Windows, Microsoft Office, Adobe Creative Suite, Mac OS X.
Slēgtā koda programmatūra, kas ir pieejama bez maksas, tiek saukta par bezmaksas programmatūru.
.lc
.lc ir augšējā līmeņa domēns (ccTLD), kura paredzētais pielietojums ir saistīts ar Sentlūsiju. Domēns izveidots 1991. gadā. Domēna sponsors ir University of Puerto Rico, bet domēnu reģistrēšanu nodrošina NIC.LC.
Ārējās saites
Toppdomän
Rendijs Ortons
Rendijs Ortons (Randy Orton), īstajā vārdā Rendals Kīts Ortons (en, dzimis ) ir amerikāņu profesionālais cīkstonis, pašlaik cīnās World Wrestling Entertainment (WWE) SmackDown grupā. Ortons ir trešās paaudzes profesionālais cīkstonis, viņa vectēvs Bobs Ortons, Sr., tēvs "Kovbojs" Bobs Ortons un arī viņa tēvocis Berrijs O, visi cīkstējās profesionālā karjerā.
Pēc līguma noslēgšanas ar WWE Ortons kļuva par vienu no savienības Evolution biedru, kas ātri noveda pie tā, ka Ortons kļuva par WWE Starpkontinentu čempionu, viņa pirmais tituls šajā kompānijā. Ortons arī ieguva iesauku "The Legend Killer", ritot viņa stāstam, kur viņš sāka necienīt Slavas Zāles biedrus un fiziski uzbruka šī sporta veterāniem ārpus oficiāliem mačiem. 24 gadu vecumā Ortons kļuva par jaunāko WWE Čempionu WWE vēsturē. Ar šī titula iegūšanu Ortons pameta Evolution un uzsāka sadarbību ar saviem vecajiem biedriem. 2006. gadā Ortons sagāja kopā ar Edge un nodibināja komandu, kuru dēvēja par Rated-RKO. Kopā viņi abi ieguva World Tag Team titulus. Pēc tam, kad izjuka komanda, 2007. gada vidū, Ortons šī gada laikā ieguva un spēja nosargāt WWE titulu divas reizes vienā vakarā. Vēlāk Ortona "Legend Killer" iesauku aizstāja "The Viper", ar to viņš tika pataisīts kā par psihopātu. Kopumā Ortons ir bijis Pasaules čempions 7 reizes, kur ir vinnējis World Heavyweight Championship vienreiz, bet WWE Championship sešas reizes. 2009. gadā viņš uzvarēja arī Royal Rumble.
Agrākā dzīve
Ortons ir dzimis 1980. gada 1. aprīli Noksavilā, Tenesī. Dēls Elīnai un "Kovbojam" Bobam Ortonam, un viņš ir vecākais brālis Bekijai un Nātanam. Zinot to, kāda ir profesionālā cīkstoņa karjera Ortona vecāki centās viņu atturēt no šīs karjeras un viņa tēvs viņu brīdināja, ka dzīve ringā ir dzīve uz ceļa, prom no ģimenes. Ortons apmeklēja Hazelwood Centrālo vidusskolu, kur viņš trenējās amatieru cīņās. Pēc skolas absolvēšanas 1998. gadā ortons pievienojās Amerikas Savienoto Valstu jūras kājniekiem. Pēc tam, kad viņš nepildīja komandiera rīkojumus viņš caur tiesu tika ielikts militārajā cietumā 38 dienas.
Treniņš
Ortons savu cīkstoņa karjeru uzsāka 2000. gadā "Mid-Missouri Wrestling Association-Southern Illinois Conference Wrestling (MMWA-SICW)" Sentluisā, Misūri. Tur viņu trenēja gan iestādes darbinieki, gan viņa tēvs "Kovbojs" Bobs Ortons. Tur viņš cīnījās vienu mēnesi un cīkstējās ar tādiem cīkstoņiem, kā Eisu Strendžu un Marku Blandu. Viņš arī neilgu laiku tiesāja mačus "World Organized Wrestling" kompānijā, kur mēdza strādāt viņa tēvocis Berrijs Ortons.
2001. gadā Ortons parakstīja līgumu ar World Wrestling Entertainment (WWE) un tika nosūtīts uz attīstības daļu Kentuki, kur viņš turpināja savus treniņus.
Evolūcija (2002-2005)
Pirmais televizētais Ortona mačs bija pret Hardcore Holly Smackdown 2002. gada 25. aprīlī. Drīz pēc tam Ortonu iemīļoja fani un viņš tika ielikts vairākos sērijas mačos ar Holliju. 2002. gada septembrī Ortons tika pārcelts uz Raw grupu, kur viņš savā pirmajā Raw mačā pieveica Stevie Richards. Pāris nedēļas vēlāk Ortons dabūja pleca savainojumu, kas viņam neļāva cīnīties vairākus mēnešus. Kamēr viņš atguvās viņš tik un tā piedalījās šovā, ko viņš bija izveidojis pats Randy News Network un informēja fanus par savu stāvokli. Viņa segmenti sāka aizvien vairāk iejaukties Raw šovā un lēnām viņš sāka palikt par tādu kā narcistu un fani nedaudz viņu sāka nicināt.
Pēc ievainojuma sadzīšanas Ortons pievienojās Evolūcijai (Evolution), kuras sastāvā ietilpa Ric Flair, Triple H un jauniņais Deivs Batista. Vislielākos panākumus Evolūcija izdarīja no 2003. līdz 2004. gadam, kad pēc 2003. gada "Armageddon" visi tituli, kas bija Raw grupā, bija saņēmuši visi Evolūcijas biedri. 2003. gadā Ortons palīdzēja Triple H pārvarēt izaicinājumus ko izraisīja Kevin Nash, Kane un Goldberg, kuri centās atņemt Triple H Pasaules čempiona titulu (World Heavyweight Championship). Tajā pat gadā Ortons piedalījās "Summerslam" six-man Elimination Chamber match, lai pasargātu Triple H no titula zaudēšanas, un viņu izslēdz Goldbergs.
Pēc tam, Ortons sevi pasludināja par "The Legend Killer", jauna zvaigzne, kas sevi uzskatīja par cīņās sporta nākotni. Šī stāsta laikā Ortons parādīja necieņu pret vecajiem cīkstoņiem, Leģendām. Ar savu biedru palīdzību un sava trenera Ric Flair palīdzību viņš uzvarēja Shawn Michaels "Unforgiven" pirmajā mačā, kas tika dēvēts par "Leģenda pret Leģendu slepkavu (Legend versus Legend Killer)". Pēc tam Ortons iespļāva sejā Harley Race 2004. gada 26. aprīļā Raw šovā.
Ritot šim laikam Ortons sāka izmantot savu speciālo paņēmienu, RKO, ko viņš nosauca savu iniciāļu vārdā. 2003. gada 14. decembrī Ortons uzvarēja Rob Van Dam par WWE Intercontinental Championship "Armageddon". Ar šo uzvaru Ortons uzstādīja jaunu titula turēšanas rekordu septiņu gadu laikā, viņš bija čempions septiņus mēnešus.
Ortons turpināja sevi saukt par "Legend Killer" cauri visam 2004. gadam, kur viņš izaicināja gandrīz atvaļinātus cīkstoņus, piemēram, Mick Foley. Zinot to, ka Mick Foley spēj izturēt briesmīgas sāpes viņš Ortonam piedāvāja Hardcore "Leģenda pret Leģendas slepkavu" maču, kur uz spēles bija likts tituls. Mačā tika izmantotas asās piespraudes un dzeloņstieples, bet tomēr Ortons spēja nosargāt savu titulu.
Jūlija, "Vegenance", Edge pieveica Ortonu un kļuva par jauno Intercontinental čempionu, ar ko arī izbeidza Ortona septiņu mēnešu titula turēšanu. Pēc tam, kad Ortons zaudēja titulu viņš kļuva par numur viens cīkstoni, kurš cīnīsies par Pasaules titulu 26. jūlijā. "Summerslam" Ortons pieveica Chris Benoit par titulu. Ortons kļuva par jaunāko WWE Pasaules čempionu 24 gadu vecumā. Pēc mača Chris Benoit paspieda Ortonam roku, kā cieņas apliecinājumu.
Nākamajā vakarā Evolūcija noorganizēja viltus svinības tikai tāpēc, lai parādītu to, ka viņi nebija apmierināti ar viņa uzvaru. Kamēr Batista turēja Ortonu uz saviem pleciem Triple H viņam parādīja divus īkšķus uz augšu, kurus beigās viņš parādīja uz leju, kur tālāk sekoja tas, ka Batista nometa Ortonu uz muguras ringā. Ric Flair un Batista uzbruka Ortonam ringā, kamēr Triple H parādīja to, ka viņu neapmierina Ortona tituls. Viņš pavēlēja Ortonam, lai tas viņam atdod titulu, bet Ortons to noraidīja ar spļāvienu Triple H sejā un sitienu viņam ar titula jostu. Ortona aiziešana pavērsa jaunu stāstu starp viņu un viņa vecajiem biedriem, kas arī patika skatītājiem. Mēnesi vēlāk Ortons zaudēja savu titulu "Unforgiven". Atriebības mākts Ortons izlādējās uz saviem vecajiem biedriem. Vēlāk Ortons kļuva pat par Raw galveno menedžeri, kas uzvarēja "Survivor Series". Viņš turpināja stāstu ar Triple H. Ortonam bija vēl viena iespēja dabūt titulu 2005. gada janvārī, bet zaudēja Triple H "six-man championship Elimination Chamber match". 10. janvāra Raw šovā Ortons uzvarēja Batistu par iespēju cīnīties ar Triple H "Royal Rumbel" par Pasaules čempiona titulu. Tomēr Triple H viņu pieveica.
Cīnas viens (2005-2006)
Ortons uzsāka attiecības televīzijā ar Stacy Keibler un 2005. gada februārī konkurēja ar Christian. 28. februāra Raw sērijā uzradās "Superzvaigzne" Billy Graham, kurā viņš Ortonam ieteica, lai viņš "iet tur, kur nekad nav bijis neviens cīkstonis". Pēc tam Ortons izstrādāja Smackdown žurnālu uz kura vāka bija The Undertaker. Sekojot Grahama padomam, Ortons sev uzstādija jaunu mērķi pārvarēt The Undertaker neuzvarēto cīņu skaitu WrestleMania. Visu 2005. gada martu Ortons The Undertaker teica, ka viņam no viņa nemaz neesot bail. 21. marta Raw sērijā Ortons atkal visus spēja pārsteigt ar to, ka uztaisīja RKO savai draudzenei Stacy Keibler atstājot viņu guļam ringā bezsamaņā. Ikreiz, kad Ortons veica savas runas viņš nekavējoties visur noslēpās tiklīdz pamanīja, kādu The Undertaker žestu (zibeņus, tumsu, vai dūmus). Tad, kad Jake Roberts ieteica, lai The Undertaker nevērtē tik zemu, Ortons nekavējoties viņam uztaisīja RKO. Tuvojoties WrestleMania ortons kļuva vēl pārliecinātāks par sevi un aizvien mazāk baidījās no The Undertaker, uzrūkot viņam pa laikam ringā un nomelnojot viņu, sekojot sava tēva padomam. WrestleMania 21 tomēr, šo labi reklamēto maču Ortons zaudēja ar par spīti tam, ka palīgā nāca viņa tēvs.
Nākamajā vakarā, Raw sērijā, Ortons cīnijās ar Batistu, kurš bija kļuvis par Pasaules čempionu. Ortons pateica to, ka viņa mačā ar The Undertaker viņš ir guvis pleca savainojumu. Kamēr Ortons nebija spējīgs cīnīties, viņš parādījās sērijās un apgalvoja to, ka viņš nav gatavs ikgadējajam draftam dēļ viņa ievainojuma. Tomēr Vince McMahon viņu informēja, ka viņš ir viens no drafta dalībniekiem, ar iespēju viņam atgriezties Smackdown!. Ortons atgriezās 16. jūnija Smackdown! sērijā un pateica to, ka viņš bija otrais izvēlētais cīkstonis visā WWE. Viņš atsāka savu naidu ar The Undertaker, uzvarot viņu SummerSlam ar sava tēva palīdzību. Divus mēnešus vēlāk Ortons un viņa tēvs pieveica The Undertaker "divi uz vienu zārka mačā". Nākamajā mēnesī Ortons vija dalībnieks ikgadējajā izmešanas (elimination) mačā Smackdown! komandā pret Raw komandu Survivor Series. Māca laikā Ortons bija palicis pēdējais cīkstonis no savas komandas un viņam izdevās pieveikt Shawn Michaels un gūt Smackdown! komandas uzvaru. Tajā pat vakarā, The Undertaker, kurš bija prom kopš it kā Ortons viņu nogalināja SmackDown!, atgriezās, iznākot no liesmojoša zārka. Beidzot tika noteikt jauna cīņā "Hell in a Cell" mačā Armageddon, kurā The Undertaker piedāvāja iet pensijā, ja viņš zaudētu. 16. decembrī, kad The Undertaker iegāja ringā, viens no viņa mūkiem izrādījās Ortons, kas The Undertaker iedeva negaidītu RKO. Viens no mūkiem arī bija Ortona tēvs, kurš Ortonam iedeva The Undertaker urnu, kura, balstoties uz stāstu, atļāva jebkuram, kam tā pieder, kontrolēt The Undertaker. The Undertaker, tomēr, pieveica abus Ortonus "Hell in a Cell" mačā un izbeidza 9 mēnešus ilgo naidu.
Pēc Armagedona Ortons piedalījās 2006. gada Royal Rumbel mačā kā 30. un pēdējais cīkstonis, bet viņu no ringa izmeta Rey Mysterio. Mysterio uzvarēja mačā un ieguva tiesības cīnīties par titulu un Ortons viņam ieteica, lai viņš to izmantojot jau No Way Out. Tuvojoties No way out Ortons nelabi izturējās par Reja Misterio draugu Ediju Gurero (Eddie Guerrero), kurš nomira pirms pāris mēnešiem, lai iegūtu sev ļaunās personas slavu no skatītājiem. Fani atzina, ka Ortona komentāri esot bijuši par ļaunu, jo tomēr tie bija par mirušu cilvēku. Ortons uzvarēja No Way Out un kā jau paredzēja mača noteikumi, Ortons varēja pārņemt Reja iespēju cīnīties par titulu WrestleMania 22. Galvenais menedžeris Teodors Longs(Theodor Long) beigu beigās atļāva cīnīties Rejam par titulu WrestleMania 22, tomēr, tas bija mačs trijatā, starp Ortonu, Reju un Kurtu Angelu(Kurt Angle). Pienākot 2. aprīlim Rejs uzvarēja mačā un kļuva par jauno Pasaules čempionu, un izbeidza viņu abu televīzijas naidu.
Aba (Nigērija)
Aba ir pilsēta Nigērijas dienvidaustrumos Abijas štatā. Izvietojusies Abas upes krastos un ir ievērojams tirdzniecības un rūpniecības centrs. Pilsētas pamatiedzīvotāji ir igbo.
Vēsture
Abu kā tirdzniecības pilsētiņu 19. gadsimtā dibināja igbo. 1901. gadā briti tajā izvietoja militāro posteni un vēlāk arī koloniālo administrāciju. 1967. gadā neilgu laiku tā bija separātiskās Biafras galvaspilsēta. Pilsētā attīstīta pārtikas un tekstilrūpniecība.
Deniss Rakels
Deniss Rakels (dzimis Jēkabpilī) ir Latvijas futbolists, uzbrucējs. Rakels ir spēlējis FK Liepājas Metalurgs sastāvā, vairākos Polijas klubos, Anglijas klubā Reading un Virslīgas klubā Riga FC.
Klubu karjera
Savā pirmajā sezonā virslīgas klubā viņš 14 spēlēs guva 9 vārtus, divās spēlēs gūstot hettriku. Uz pirmo komandu viņu izsauca galvenais treneris Rīdigers Abramčiks, kad klubu pēc pussezonas pameta vadošais uzbrucējs Ģirts Karlsons. Arī 2010. gada sezonu Rakels uzsāka kā komandas sākumsastāva uzbrucējs un šajā sezonā, ar 18 gūtiem vārtiem kļuva par virslīgas rezultatīvāko spēlētāju.
2009. gada decembrī viņš pavadīja nedēļu Itālijas kluba Dženovas "Sampdoria" treniņnometnē, savukārt 2010. gada aprīlī Rakels devās atrādīties Šveices klubam FC Basel.
2011. gada sākumā Rakels izskatīja vairāku klubu piedāvājumus, beigās izvēloties Polijas Lubinas "Zagłębie" un noraidot Krievijas Premjerlīgas kluba Kazaņas "Rubin" piedāvājumu. Kluba pamatsastāvā viņam neidzevās nostiprināties, tāpēc 2011. gada augustā Rakels tika izīrēts Polijas 1. līgas klubam Katovices "GKS". 2014. gadā Rakels pievienojās Ekstraklases klubam Krakovas "Cracovia". 2014/2015. gada sezonā viņš kļuva par kluba labāko vārtu guvēju un ieņēma dalītu 10. vietu visā Ekstraklasē. 2015/2016. gadā sezonā līdz ziemas pārtraukumam Rakels bija kļuvis par Ekstraklases otru labāko vārtu guvēju. 2016. gada janvārī Rakels pievienojās Anglijas futbola klubam Reading FC.
Karjera izlasē
2010. gada jūnijā pirms Baltijas kausa izcīņas Rakelu 17 gadu vecumā pirmoreiz uzaicināja uz Latvijas izlasi. Rakels debitēja Latvijas izlasē, uznākot uz maiņu spēlē pret Lietuvas izlasi, savukārt nākamajā dienā spēlē pret Igauniju viņš pirmoreiz devās laukumā izlases sākumsastāvā.
Inovāciju demokratizācija
Inovāciju demokratizācija (en) ir 2005. gadā izdotā Masačūsetsas tehnoloģijas institūta inovāciju vadības profesora Ērika fon Hipela (Eric von Hippel) grāmata. Autors apskata tēmas, kas attiecās uz inovāciju radīšanu un iesaistītajiem elementiem: lietotājiem un ražotājiem.
Halks
Halks ir fiziķa doktora Roberta Brūsa Banera emocionālais un impulsīvais otrais es. Halks parādās neilgi pēc tam, kad Baners nejauši tiek pakļauts gamma stariem no izmēģinājuma bumbas, ko viņš izgudroja. Tagad reizēm Baners pārvēršas Halkā, ko nevar novērst, kas tiek aprakstīts kā trakojošs milzis, radot milzu problēmas viņa dzīvē. Lī teica, ka, radot Halku, viņš ir iedvesmojies no "Doktora Džekila un Mistera Haida un Frankenšteina kombinācijas".
Inovāciju demokratizācija
Ar Inovāciju demokratizāciju jāsaprot mūsdienu inovāciju radīšanas veidu. Inovāciju radītāji lielākoties ir paši lietotāji, nevis ražotāji. Novatori ir lietotāji, kas pirmie atpazīst nebijušas vajadzības, kas ir būtiski atšķirīgas vajadzības no sabiedrības vairākuma. Viņu vajadzības ar laiku kļūst par vairākuma vajadzībām. Lietotāji labāk izprot nepieciešamos uzlabojumumus vai jaunas alternatīvas. Tie biežāk rada pilnīgi jaunas inovācijas. Ražotāji bieži vien nav informēti par dažādām precēm un inventāriem, kas nepieciešami lietotājiem. Ražotāji biežāk veic uzlabojumus jau esošiem izgudrojumiem, nevis rada kaut ko pilnīgi jaunu.
Lietotāji rada inovācijas, kas pašiem ir nepieciešamas, bet viņiem nav finansiāls pamats, lai inovāciju ieviestu tirgū. Labākais variants ir ražotāju un lietotāju novatoru apvienošanās. Lietotājs varēs radīt jaunas inovācijas, bet ražotājs spēs tām nodrošināt vietu tirgū.
Kā pierāda empīriski pētījumi (Tyre un von Hippel 1997.; Kristensen 1992.), vietnes internetā, kuras tiek uzlabotas no lietotāja puses, ļauj radīt lietotājiem patīkamu lapas saturu un dizainu. To panāk veidojot testa versijas un ļaujot tās izmēģināt un vērtēt patērētājam. Tā to var atkārtot vairākas reizes, kamēr ir atrasts risinājums.
Šāda veida atkārtojumi ir radīti, lai „labāk apmierinātu vajadzīgā lietotāja prasības un nodrošinātu informāciju un funkcijas, kas ir daudz pilnīgākas, akurātākas un nozīmīgākas.” (Connel, Shafter 1989). Šajā pieejā gan uzņēmums, gan patērētājs ir interaktīvā procesā, kas ļauj konstatēt un risināt problēmas, kas skar abus.
Inovāciju kopienas
Lietotāju radītas inovācijas bieži vien ir plaši izplatītas, nevis koncentrētas dažu lietotāju lokā. Lietotāji iesaistās dažādās sadarbības formās, veidojot tīklus un kopienas, kas sniedz nepieciešamo struktūru inovāciju izplatībai. Inovāciju kopienas paaugstina lietotāju un ražotāju inovāciju difūzijas ātrumu un efektivitāti.
Ēriks fon Hipels savā darbā "Inovāciju demokratizācija" par inovāciju kopienās raksta, ka lietotāji jeb novatori lielākoties labprāt dalās ar sev pieejamo informāciju. Taču, tā kā katram no viņiem var būt tikai daļa no nepieciešamās informācijas, inovāciju kopienas spēj piedāvāt kolektīvu un ērtu informācijas apmaiņu. Hipels inovāciju kopienas definē kā nozīmju krustpunktu/mezglu/bumbuli, kas sastāv no indivīdiem vai uzņēmumiem, kas savstarpēji ir saistīti ar informācijas plūsmām, ietverot face-to-face, elektronisko un cita veida komunikāciju.Inovāciju kopienas nereti ir specializētas, strādājot kā kolekcionēšanas punkti un informācijas glabātuves, kas saistītas ar šaurām inovācijas kategorijām. Tās spēj piedāvāt arī citas dalībniekiem nepieciešamas funkcijas, piemēram, tērzētavas, e-pastu saraksti, ar kuru palīdzību apmainīties ar informāciju. Lietas, kas lietotājiem palīdz attīstīt un integrēt viņu darbu var tik piedāvātas kopienu dalībniekiem, taču tās var tikt arī šo dalībnieku radītas.
Motofrīstails
Motofrīstails ir motokrosa variācija, kurā motobraucējs lec un gaisā izpilda dažādus akrobātiskus trikus, ko vērtē tiesnešu žūrija.
Niks Rubezis
Niks Rubezis (dzimis Limbažos) ir Latvijas futbolists, vārtsargs, pašlaik spēlē Spānijas kluba „Hercules” no Alikantes sastāvā.
Biogrāfija
2011. gada sākumā Niks Rubezis pārgāja uz klubu „Jelgava”, tomēr nekur tālāk par spēlēšanu dublieru komandā viņš netika.
2012. gada janvārī Niks Rubezis parakstīja līgumu uz pusotru gadu ar Spānijas klubu „Hercules”.
3+2
3+2 ir Baltkrievijas mūzikas grupa, kas tika izveidota 2009. gadā. 3+2 pārstāvēja Baltkrieviju 2010. gada Eirovīzijā, kas norisinājās Oslo, Norvēģijā, ar dziesmu "Far Away". Savā pusfinālā viņi ieņēma 9. vietu, kas ļāva kvalificēties finālam. Finālā tika ieņemta 24. vieta.
.lk
Ārējās saites
Toppdomän
Krinki
Krinki (pl, be) ir pilsēta Polijas galējos ziemeļaustrumos, Podlases vojevodistē, apmēram 24 kilometrus uz dienvidaustrumiem no Sokulkas, pie pašas Baltkrievijas robežas. Pilsētā saglabājusies senā apbūve. Daļa iedzīvotāju — baltkrievi.
Kapteinis Amerika
Kapteinis Amerika ir supervaronis, kas parādās Marvel Comics komiksu grāmatās. Tas pirmo reizi parādījas Džo Simonsa un Džeka Kirbija Captain America Comics #1 (1941. gada marts), no Marvel Comics 1940. gadu priekšteča, Timely Comics. Kopumā pārdots ap 210 miljoniem "Kapteiņa Amerikas" komiksu grāmatu 75 valstīs. Kapteiņa Amerika īstais vārds ir Stīvs Rodžerss, kurš bija slims, jauns vīrs, kurš tika padarīts par superkareivi, lai palīdzētu amerikāņiem Otrajā pasaules karā pret Ass valstīm. Viņš valkā tērpu, kurš ir ASV karoga krāsās un lieto neiznīcināmu metamo vairogu.
Filmā "Kapteinis Amerika: Pirmais atriebējs", tās turpinājumā, kā arī filmā "Atriebēji", Kapteini Ameriku tēlo Kriss Evanss.
Pāvītes pagasts
Pāvītes pagasts (līdz 1925. gadam Briņģu pagasts) bija viena no Cēsu apriņķa administratīvajām teritorijām tā dienvidaustrumos. Pagasta valde atradās tagadējos Briņģos. Likvidēts 1933. gadā, teritorija pievienota Vecpiebalgas pagastam.
Pēc iedzīvotāju skaita - 253 - bija vismazākais pagasts Latvijā.
Priekuļi
Priekuļi ir lielciems Cēsu novada Priekuļu pagastā. Pagasta centrs 7 km uz austrumiem no Cēsīm. Ar Cēsīm Priekuļus savieno autoceļš P30, ar 16 km attālo Raunu — autoceļš P28. Priekuļu tuvumā tek Vaives upe.
Priekuļos atrodas pagasta administrācija, Priekuļu vidusskola, Vidzemes Tehnoloģiju un Dizaina tehnikums (bij. Priekuļu tehnikums), Agroresursu un ekonomikas institūta Priekuļu pētniecības centrs, kultūras nams, bērnudārzs, viesnīca "Hotel Tigra", hostelis, aptieka.
Vēsture
Priekuļu muiža pirmo reizi pieminēta muižu redukcijas sakarā Zviedru Vidzemes laikā 1652. gadā.
1909. gadā Rīgas Lauksaimniecības centrālbiedrība no Priekuļu muižas rentnieka Kārļa Punšeļa atpirka rentes tiesības uz Priekuļu muižas 500 desetīnām zemes. 1910. gada 20. septembrī muižas kungu mājā mācības uzsāka pirmie 43 ziemas kursu klausītāji. 1911. gada 23. janvārī Zemkopības departaments deva atļauju zemākās lauksaimniecības skolas atvēršanai ar trīsgadīgu apmācības laiku, par pirmo skolas direktoru apstiprināja agronomu Edgaru Zemeli. 1913. gada 16. augustā atvēra jaunu skolas ēku. Izveidoja laukaugu selekcijas un izmēģinājumu staciju, mašīnu izmēģināšanas staciju un meteoroloģisko novērojumu staciju. Pirmā pasaules kara laikā lauksaimniecības skolu pārdēvēja par Priekuļu lauksaimniecības institūtu. 1919. gada rudenī to pārveidoja par lauksaimniecības vidusskolu ar četru gadu mācību laiku.
Hēra Bjerka
Hēra Bjerka (is; dzimusi Reikjavīkā, Islandē) ir islandiešu dziedātāja. Viņā ir piedalījusies gan Dānijas, gan Islandes nacionālajās atlasēs Eirovīzijai.
Viņa pārstāvēja Islandi 2010. gada Eirovīzijā, kas norisinājās Oslo, Norvēģijā, ar dziesmu "Je ne sais quoi". Savā pusfinālā viņa ieņēma 3. vietu, kas ļāva kvalificēties finālam. Finālā tika ieņemta 19. vieta.
Rumānijas hokeja izlase
Rumānijas Nacionālā hokeja izlase pārstāv Rumāniju pasaules čempionātos hokejā. Pašlaik Rumānijas hokeja izlase atrodas 24. vietā pasaules rangā. 2008. gadā piedālījās pasaules čempionāta 2.divīzijas spēlēs. Rumānijas hokeja izlase ir piedalījusies 4 Olimpiskajās spēlēs.
Flevolande
Flevolande ir viena no Nīderlandes 12 provincēm. Flevolande robežojas ar piecām Nīderlandes provincēm: ar Frīzlandi, Overeiselu, Gelderlandi, Utrehtu un Ziemeļholandi. Provinces administratīvais centrs ir Lelistada, lai gan lielākā pilsēta pēc iedzīvotāju skaita ir Almere. 2011. gadā Flevolandē dzīvoja 395 tūkstoši iedzīvotāju.
Rumānijas hokeja izlase
2023. gadā tā bija iedalīta IIHF Pasaules čempionāta IA divīzijā.
Karme (pavadonis)
Karme ir neliels Jupitera pavadonis. To atklāja Seth Barnes Nicholson, pārlūkojot attēlus, kurus ieguva ar 100 collu teleskopu Vilsona kalna observatorijā. 1975. gadā pavadonis tika nosaukts par Karmi. Sengrieķu mitoloģijā Karme bija Britomartisas jeb Diktīnas māte, viena no Zeva mīļākajām. Līdz tam pavadoni sauca par Jupiteru XI. No 1955. — 1975. gadam dažreiz tika lietots nosaukums Pāns.
Pavadoņus ar Karmei līdzīgām orbītām iedala Karmes grupā. Karmes orbīta ir pakļauta spēcīgām perturbācijām. Norādītie orbītas dati iegūti 2000. gada janvārī.
Tupac: Resurrection
Tupac: Resurrection ir skaņas celiņš dokumentālajai filmai par Tupaku Šakuru. Albumu izdeva 2003. gadā zem Amaru Entertainment leibla. Tajā ietilpst remiksētas jau iepriekš izdotu 2Pac dziesmām versijas, ieskaitot "Death Around the Corner" no Me Against the World, "Secretz of War" no Still I Rise un "Holla if Ya Hear Me" no Strictly 4 My N.I.G.A.Z., kā arī neizdoti Tupaka pantiņi, kuri iemiksēti tādās dziesmās, kā "Ghost", "One Day at a Time" un "Runnin (Dying to Live)". Pirmajā nedēļā pārdots vairāk kā 420 000 albuma kopiju. Lielāko daļu albumā ietverto dziesmu ir producējis Eminems. No albuma tika izdoti divi singli.
InCulto
InCulto ir Lietuvas mūzikas grupa. Grupa ir izdevusi divus studijas albumus.
InCulto pārstāvēja Lietuvu 2010. gada Eirovīzijā, kas norisinājās Oslo, Norvēģijā, ar dziesmu "East European Funk". Savā pusfinālā viņi ieņēma 12. vietu, kas neļāva kvalificēties finālam.
Baobabi
Baobabi (Adansonia) ir koku ģints, kurā ietilpst deviņas sugas. Sešas no tām cēlušās no Madagaskaras, viena no Austrālijas un divas no kontinentālās Āfrikas. Šo koku augstums ir no 5 līdz 30 metriem, bet stumbra diametrs — no 7 līdz 11 metriem.
Biotehnoloģija
Biotehnoloģija (, bios — 'dzīvība' + tehnoloģija) ir bioloģijas un tehnikas nozare, kas izmanto dabiskās bioloģiskās sistēmas (piemēram, mikroorganismus), lai ražotu bioloģiski nozīmīgas vielas. Biotehnoloģija arī izstrādā un pēta dzīvo šūnu un audu audzēšanas un pavairošanas metodes. Biotehnoloģiju izmanto pārtikas rūpniecībā, medicīnā, ķīmisko vielu ražošanā, lopkopībā un citur.
Hronoloģija
Nereti jēdzienu "biotehnoloģija" attiecina uz gēnu inženierijas tehnoloģijām, kuru attīstība sākās 20. gadsimta otrajā pusē, tomēr biotehnoloģiju vēsture ir ievērojami senāka. To pirmsākumi saistīti ar alus, vīna un siera ražošanu. Ir atrastas liecības, ka alus raudzēšana sākusies pirms vairāk nekā 10 tūkstošiem gadu. Arī vīna raudzēšana sākās aptuveni tajā pašā laikā. Cilvēki izgatavoja šos dzērienus, no paaudzes uz paaudzi nododami raudzēšanas receptes un nezinādami, ka to iegūšanā liela nozīme ir mikroorganismiem.
1944. gadā tika pierādīts, ka DNS molekulas nes iedzimtības informāciju. 1952. gadā atklāja plazmīdas elementus, kas spēj pārnest ģenētisko informāciju no vienas šūnas uz citu. Džeimss Votsons 1953. gadā izveidoja DNS struktūras modeli. 1973. gadā ieguva baktēriju un vīrusu DNS hibrīdu.
1976. gadā ASV nodibināja pirmo firmu Genentech, kas izmantoja biotehnoloģijas sasniegumus. 1977. gadā ieguva baktērijas, kas sintezē cilvēka augšanas hormonu, bet 1978. gadā baktērijas, kas klonē cilvēka insulīna gēnu. 1980. gadā tika patentēts pirmais ģenētiski pārveidotais organisms, baktērija. 1981. gadā tika radīti pirmie transgēnie dzīvnieki — peles, bet 1983. gadā tika radīts pirmais transgēnais augs — tabaka, kura uz lauka sāka audzēt pēc 5 gadiem. 1985. gadā siera ražošanā pirmo reizi izmantoja no ģenētiski pārveidotiem mikroorganismiem iegūtu fermentu.
1989. gadā aizsākās darbs pie cilvēka genoma izpētes. 1990. gadā radīta pirmā ģenētiski pārveidotā govs, kas pienā izdalīja svešo gēnu darbības produktus. 1994. gadā tirdzniecībā nokļuva pirmais ģenētiski pārveidotais augs — tomātu šķirne, kuru iespējams ilgstoši uzglabāt. No 1997. līdz 1998. gadam tika uzsākta dzīvnieku klonēšana. 2002. gadā sākās diskusijas par cilvēka klonēšanu, bet 2003. gadā aprīlī pabeidza cilvēka genomu sekvencēšanu.
Biotehnoloģiju izmantošana
Biotehnoloģijas tiek izmantotas gandrīz katrā dzīves nozarē. Būtībā biotehnoloģijas ir jebkura tehnoloģija, kas izmanto dzīvas sistēmas (organismus, audus, šūnas), lai ražotu noteiktu produktu vai sasniegtu citu cilvēkam vajadzīgu mērķi.
Pārtikas rūpniecībā baktērijas un raugus izmanto:
Medicīnā ar DNS tehnoloģiju metodēm:
Lauksaimniecībā ar DNS tehnoloģijām:
Vides aizsardzībā baktērijas izmanto:
Ķīmiskajā rūpniecībā baktērijas izmanto etilēna, acetona, butalona un citu vielu ražošanai.
Enerģētikā mikroorganismus izmanto dabasgāzes, etanola un citu kurināmo vielu ražošanai.
.lu
Ārējās saites
Toppdomän
Vordauka
Vordauka (ltg) var būt:
Vitolds Gombrovičs
Vitolds Marians Gombrovičs (pl; dzimis, miris ) bija poļu rakstnieks un dramaturgs. Kļuva slavens tikai savas dzīves beigu posmā, tomēr mūsdienās tiek uzskatīts par vienu no ietekmīgākajiem autoriem poļu literaturā.
Dzimis 1904. gadā Opatovas apkaimē turīgu augstmaņu ģimenē. 1911. gadā ģimene pārcēlās uz Varšavu. No 1922. līdz 1927. gadam Gombrovičs studēja jurisprudenci Varšavas universitātē. Dzīvojot Varšavā, Gombrovičs iekļāvās vietējo intelektuāļu aprindās. 1937. gadā tika publicēts romāns "Ferdidurke", kurš ieguva atzinību poļu literārajās aprindās.
Mežotne (nozīmju atdalīšana)
Mežotne var būt:
.mg
.mg ir augšējā līmeņa domēns (ccTLD), kura paredzētais pielietojums ir saistīts ar Madagaskaru. Domēns izveidots 1995. gadā. Domēna sponsors ir NIC-MG (Network Information Center Madagascar), kas nodrošina arī domēnu reģistrēšanu.
Votergeitas skandāls
Votergeitas skandāls bija politisks skandāls ASV, kas noveda pie prezidenta Ričarda Niksona atkāpšanās no amata 1974. gadā. Skandāls sākās ar piecu vīriešu aizturēšanu, kuri bija ielauzušies Demokrātu nacionālās komitejas mītnē Votergeitas viesnīcā. FIB, kā arī vēlāk citas institūcijas un prese atklāja, ka šī ielaušanās nebija vienīgais Niksona administrācijas veiktais pārkāpums. Tika atklāti arī pārkāpumi saistībā ar viltus reklāmas kampaņām, politisko izspiegošanu, sabotāžu, nelegālu ielaušanos, nepareizi veiktiem nodokļu auditiem, liela mēroga telefonsarunu noklausīšanos un slepenu naudas fondu Meksikā, no kura apmaksāja ar šīm operācijām saistītos izdevumus.
Niksons ir vienīgais ASV prezidents, kurš atkāpies no amata. Niksona pēctecis, Džeralds Fords, ASV vārdā paziņoja par visu grēku piedošanu Niksonam.
Ielaušanās
Votergeitas viesnīcas apsargs Frenks Vilss ieraudzīja, ka vairāku durvju slēdzenes ir aizlīmētas. Viņš noņēma līmlenti un devās prom. Pēc stundas viņš ievēroja, ka slēdzenes ir no jauna aizlīmētas. Vilss sazinājās ar policiju un pieci cilvēki tika aizturēti Demokrātu nacionālās komitejas birojā. Šie pieci cilvēki bija Virdžilio Gonsaless, Bernards Bārkers, Džeimss V. Makords, Eudženio Martiness un Frenks Stērdžiss. Visus piecus apsūdzēja zādzības un telefona sakaru pārtveršanas mēģinājumā. šiem pieciem, kā arī Hovardam Hantam un Gordonam Lidijam, tika oficiāli izvirzīta apsūdzība.
Izmeklēšana
Viens no svarīgākajiem izmeklēšanas atklājumiem bija laupītāju rīcībā esošais naudas daudzums. Viņiem bija vidusmēra ienākumi, tomēr aresta brīdī katra īpašumā bija tūkstošiem dolāru. Tika atklāts, ka noziedznieku bankas kontiem bija gājuši cauri vēl vairāki tūkstoši dolāru. Šī nauda tika izmantota, lai finansiāli atbalstītu visus viņu izdevumus, gan personīgos, gan tos, kas saistīti ar skandālu. Visu šo naudu pārskaitīja Niksona pārvēlēšanas komiteja. Prese atklāja saistību starp Niksona pārvēlēšanu un dažādām nelikumībām, tostarp ielaušanos Votergeitā. Niksons pieprasīja divu savu palīgu, H. R. Holdemana un Džona Ērlihmena atkāpšanos. Šie abi vēlāk tika apcietināti.
Niksona atkāpšanās
1974. gadā atkāpās, tika apcietināti vai atstādināti no amata daudzi ar Niksonu saistīti cilvēki. "Votergeitas septītnieks" (Holdemens, Ērlihmens, Mičels, Kolsons, Strečens, Mārdians un Pārkinsons), vairāki bijušie prezidenta palīgi, tika atzīti par vainīgiem dažādos noziegumos. Niksons slepeni tika atzīts par nevainīgu līdzzinātāju.
Pārstāvju palāta sāka apsvērt Niksona impīčmenta procedūru. No līdz  Niksons tika apsūdzēts trīs dažādos pārinodarījumos: taisnīguma apturēšanā, varas ļaunprātīgā izmantošanā un Kongresa nicināšanā. Augustā tika izplatīts ieraksts no, kurā bija dzirdams Niksons un Holdemens, kuri apsprieda, kā apturēt CIP un FIB izmeklēšanas. Šis ieraksts, nosaukts par "dūmojošo šauteni", iznīcināja Niksona politisko karjeru.
Kad Niksonam tika pateikts, ka pietiekami daudz cilvēku varētu balsot par viņa atlaišanu, prezidents pieņēma lēmumu atkāpties. Televīzijā raidītā runā Niksons pateica, ka atkāpsies un viņa demisija stāsies spēkā plkst 12:00 pēc Austrumu laika. Nākamajā dienā Niksons devās uz helikopteru, kas viņu aizveda uz Endrjūzas gaisa spēku bāzi Mērilendas štatā. viņa pēctecis prezidenta krēslā, Džeralds Fords, valsts vārdā piedeva Votergeitas noziegumus.
1977. gadā intervijās ar britu žurnālistu Deividu Frostu Niksons pirmo reizi publiski atzina savu vainu skandālā.
Ārdava
Ārdava (arī Vordauka; ltg) ir ciems Preiļu novada Pelēču pagastā. Izvietojies pagasta austrumdaļā pie Daugavpils—Rēzeknes dzelzceļa (stacija Ārdava) 8 km no pagasta centra Pelēčiem, 25 km no novada centra Preiļiem un 229 km no Rīgas. Ārdavā atrodas bibliotēka, veikals, katoļu baznīca.
Vēsture
No 1922. līdz 2003. gadam tajā atradās Ārdavas pamatskola, tagad vietējas nozīmes kultūrvēstures piemineklis. Līdz 1975. gadam Ārdava bija Ārdavas ciema padomes centrs. 2020. gadā Ārdavas jeb Jezufinovas muižas kungu māju privatizēja par 65 tūkstošiem eiro.
Iedzīvotāju skaita izmaiņas
Esošajās robežās, pēc CSB datiem.
Lisa
Lisa var būt:
Turcijas prezidentu uzskaitījums
Šajā uzskaitījumā apkopoti Turcijas prezidenti kopš 1923. gada, kad tika proklomēta republika.
30px Turcijas Republika (1923 — mūsdienas) 30px
{{legend| #D50000 | Republikāņu tautas partija |border=1px solid #AAAAAA}} {{legend| #F7819F | Demokrātiskā Partija |border=1px solid #AAAAAA}} {{legend| red | Tiesiskuma partija |border=1px solid #AAAAAA}} {{legend| #E0115F | Taisnība partija |border=1px solid #AAAAAA}} {{legend| yellow | Tēvzemes Partija |border=1px solid #AAAAAA}} {{legend| #FDC400 | Taisnības un attīstības partija |border=1px solid #AAAAAA}} {{legend| #C3B091 |Militārais |border=1px solid #AAAAAA}} {{legend| #DDDDDD | Neatkarīgais / Bez partijas |border=1px solid #AAAAAA}}
Dobe
Dobe var būt:
Piebalgas pils
Piebalgas pils (de) bija Rīgas arhibīskapijas saimniecības muižas pils 14.—16. gadsimtā pie Kokneses—Ērgļu—Piebalgas—Dzērbenes—Raunas lielceļa, tās drupas atrodas Vecpiebalgā.
Vēsture
Atradās 1224. gada Tālavas dalīšanas līgumā pieminētajā letgaļu Piebalgas pilsnovadā (la). Pirmoreiz rakstos pieminēta 1318. gadā, kad arhibīskapa pili Livonijas pilsoņu kara laikā (1297—1330) bija okupējis Livonijas ordenis. 1340. gadā arhibīskaps Frīdrihs lika Piebalgā uzcelt mūra pili. 1361. gadā arhibīskaps Fromholds Piebalgas un Dzērbenes draudžu novadus ieķīlāja savam vasalim Bartolomejam no Tīzenhauzenes par 2800 Rīgas mārkām.
1530. gadā Piebalgas pils minēta kā viena no arhibīskapa koadjutora Brandenburgas Vilhelma septiņām galda muižām (la, de), kas atradās paša arhibīskapa apsaimniekošanā. Kad 1556. gadā mestrs Heinrihs fon Gālens apcietināja arhibīskapu un ieslodzīja Smiltenes cietoksnī, Piebalgas pili ieņēma Livonijas ordeņa karavīri pulkveža Kaspara Zīberga (Caspar Sieberg von Vischlingen, miris 1570) vadībā un tajā bija ieslodzīts arhibīskapa koadjuktors Mēklenburgas Kristofs. Sagrauta Livonijas karā 1575. — 1577. gadā. 1582. gada Jamas Zapoļskas miera līgumā tā nodēvēta par Piebalgas pilsnovada citadeli (, Пебалга). Pēc līguma noslēgšanas tās pilsnovadu iekļāva Polijai-Lietuvai piederošās Pārdaugavas hercogistes Cēsu vaivadijā. No 1599. gadā Piebalgas pilsmuižu pārvaldīja Pārdaugavas Livonijas hercogistes Cēsu vaivads Macejs Dembinskis (Dembinski).
1688. gada Zviedru Vidzemes arklu revīzijā minēts, ka pils vairs nav apdzīvota, tās zemes sadalīja divās muižās, ko sāka dēvēt par Vecpiebalgu un Jaunpiebalgu (Neuhof). Pilsdrupas tika pilnīgi nopostītas, izlaužot akmeņus apkārtnes māju celtniecībai. Lielā Ziemeļu kara laikā Krievijas cars Pēteris I 1711. gadā abas Piebalgas muižas piešķīra savam karavadonim Borisam Šeremetjevam, kura pēcnācējiem tās piederēja līdz 1920. gada agrārajai reformai.
Jānis Pauļuks (politiķis)
Jānis Pauļuks (—) Latvijas politiskais un sabiedriskais darbinieks. Ilggadējs Satiksmes ministrs, Latvijas Ministru prezidents 1923. gadā, kad vadīja Pauļuka Ministru kabinetu.
Dzīvesgājums
Dzimis Lielsesavas pagasta (tagad Sesavas pagasts) "Gaven-Pauļuku" saimnieka ģimenē. Izglītošanos sāka pie kaimiņu mājskolotāja. Pēc tam pabeidza Svitenes pagastskolu. Tālāk četrus gadus mācījās Jelgavas reālskolā. Līdzekļu trūkuma dēļ mācības nācās pārtraukt. Neilgu laiku strādāja par mājskolotāju. 1886. gadā iestājās Rīgas Politehnikuma inženierzinātnes nodaļā, kuru pabeidza 1892. gadā ar uzslavas rakstu. Divas vasaras starp studijām bija praktikants dzelzceļa darbos. Studiju laikā aktīvi iesaistījās studentu korporācijā "Selonija", kurā vēlāk kļuva par filistru.
Pēc studijām sāka strādāt Jelgavas dzelzceļa pārvades tehniskajā nodaļā Rīgā. 1894. gadā saņēma uzaicinājumu piedalīties Rietumsibīrijas dzelzceļa būvniecībā. Pēc dzelzceļa būvniecības pabeigšanas kļuva par Jekaterinburgas - Čeļabinskas dzelzceļa līnijas tehniķi. Pēc gada kļuva par distances priekšnieka palīgu un vēl pēc gada jau par priekšnieku. Pēc tam strādāja Rietumsibīrijas dzelzceļā kā rezerves nodaļas priekšnieks. 1897. iestājies valsts dienestā un apstiprināts par nodaļas vadītāju uz Rietumsibīrijas dzelzceļa. Vēlāk pārgāja uz Vidussibīrijas dzelzceļu, kur piedalījās Aizbaikāla dzelzceļa būvniecībā. 1906. gadā piedalījās dzelzceļa būvē starp Jekaterinburgu un Permu. No 1909. gadā piedalījās dzelzceļu izbūvē Ziemeļkaukāzā kā būvnodaļas vadītājs līdz 1920. gadam. Neatkarīgajā Latvijā atgriezās 1920. gada februārī un sāka strādāt Latvijas dzelzceļa virsvaldē. 1921. gada 19. jūnijā Ministru prezidents Zigfrīds Anna Meierovics uzaicināja bezpartejisko Pauļuku kļūt par Satiksmes ministru.
Valdības vadītājs
Līdz ar 1. Saeimas vēlēšanām 1922. gada 7. un 8. oktobrī beidzās Satversmes apstiprinātās Meierovica 2. valdības pilnvaras. Valsts prezidents Jānis Čakste vispirms valdības veidošanu uzticēja sociāldemokrātiem, kam bija lielākā Saeimas frakcija. Vairāk nekā divu mēnešu sarunās viņiem valdību izveidot neizdevās, un kā kompromisa figūru valdības vadītājam izvēlējās 25. janvārī izvirzīt bezpartejisko tehnokrātu Pauļuku, kas nebija Saeimas deputāts. 1923. gada 25. janvārī par Pauļuka valdību nobalsoja 65 deputāti, pret neviens, un 19 atturējās. Valdība turpināja strādāt līdz 1923. gada 27. jūnijam.
Dželals Bajars
Dželals Bajars ( - ) bija 3. Turcijas prezidents.
Jānis Pauļuks (politiķis)
Valdības vadītājs
Valdības koalīciju veidoja sešas partijas, Pauļukam ieņemot arī Satiksmes ministra amatu. Par valdības galveno uzdevumu Pauļuks izvirzīja karā izpostītās valsts ekonomikas un lauksaimniecības atjaunošanu. Sociālajā politikā valdība par mērķiem izvirzīja:
Pirmā valdības sēde notika 26. janvārī, kad to uzrunāja Čakste, novēlot koalīcijai strādāt saskaņoti. Otrajā sēdē, 30.janvārī pieņēma lēmumu valdības sēdes turpināt noturēt otrdienās un ceturtdienās. 1.februārī valdība izlēma pagarināt jau kopš brīvības cīņām ieviesto karastāvokli pierobežas rajonos.
Sekojot 1922. gadā noslēgtajam konkordātam, aprīlī valdība Latvijas evanģēliski luterāniskās baznīcas bīskapam piešķīra Doma baznīcu, bet katoļu bīskapam, kas līdz tam bija atradies Aglonā, Sv. Jēkaba katedrāli. Martā valdība pieņēma lēmumu, ar kuru ar preču un pasažieru pārvadājumiem jūrā varēja nodarboties Latvijas un ārzemju pilsoņiem piederoši kuģi, kamēr piekrastē un iekšzemes ūdeņos to darīt varēja tikai Latvijas pilsoņiem piederoši kuģi. Jūnijā pieņēma likumu par radio staciju ierīkošanu un lietošanu.
1923.gada 1.martā valdība pieņēma noteikumus par valsts darbinieku atalgojumu. 1. kategorijas darbiniekiem tā bija 360 lati mēnesī, 2.kategorijas – 350 lati, 3. – 340 lati, 4. – 300 lati, 5. – 270 lati, 6. – 250 lati, 7. – 230 lati, 8. – 194 lati, 9. – 172 lati, 10. – 146 lati, 11. – 130 lati, 12. – 112 lati, 13. – 102 lati, 14. – 94 lati, 15. – 87 lati, 16. – 80 lati, 17. – 74 lati, 18. – 69 lati, 19. – 64 lati un 20. – 60 lati.
Lai arī koalīcijā ietilpa abas lielākās frakcijas, pēc 1. maija valdībā sākās krīze. Labējie aktīvisti bija uzbrukuši un izjaukuši sociāldemokrātu lielo 1. maija mītiņu Esplanādē. Sociāldemokrātu ministriem valdībā uzdeva panākt, lai uzbrucējus arestētu un tiesātu; lai amatus zaudētu mītiņu apsargājošie policisti, un lai no amata atbrīvotu Rīgas policijas prefektu Jāni Dambekalnu. Neapmierināti ar valdības darbu šo prasību apmierināšanā, sociāldemokrātu ministri iesniedza atlūgumus. 9. maijā Pauļuks valdības sēdē paziņoja, ka valdībai būs jādemisionē.